La Junta Local contra el Càncer de Burjassot obté la major recaptació en la comarca i en la província
2025-07-24

L’Assemblea Provincial de l’Associació Espanyola contra el Càncer (AECC) de València ha donat a conèixer la recaptació que els diferents pobles de la província han aconseguit per a contribuir a la lluita contra aquesta malaltia.

Entre els municipis que han rebut un esment especial pel seu treball desinteressat i per la seua recaptació, Burjassot ha destacat tant a nivell comarcal com a provincial ja que ha aconseguit el primer lloc en recaptació absoluta de la província de València i, a més, ha obtingut la major recaptació de la comarca.

La quantitat recaptada per la Junta Local de Burjassot ha sigut de 52.463,03 euros i tot gràcies a la quantitat d’accions que realitzen al llarg de l’any i al gran esperit solidari de les veïnes i els veïns del municipi que, un any més, s’han bolcat en aquesta acció solidària. Tot per a lluitar contra el càncer.